«Իւ. Է. Էֆ. Ա.»ի նորաստեղծ «Ազգերու լիկա» մրցաշարքի մրցումներուն շրջագիծէն ներս իր կատարած առաջին հանդիպումին Դ. դասակարգի Դ. խմբակին մէջ ընդգրկուած Հայաստանի հաւաքականը յաջողեցաւ իր դաշտին վրայ 2-1 արդիւնքով յաղթել Լիխթնշթայնին: Երեւանի հանրապետական մարզադաշտին վրայ տեղի ունեցած այս մրցումին, գլխաւոր մարզիչ Վարդան Մինասեանի գլխաւորած հաւաքականը կիրարկեց 4-2-4 խաղաոճը: Մրցումի 30-րդ վայրկեանին Մարքոս Փիցելլին կատարեց կոլերուն բացումը, որմէ միայն երեք վայրկեան ետք հիւր կազմը նշանակեց իր հաւասարութեան կոլը:Երկրորդ կիսախաղի 69-րդ վայրկեանին, Հենրիկ Մխիթարեանի կատարած տուքանային հարուածը հեռացուեցաւ բերդապահին կողմէ, որմէ մէկ վայրկեան ետք Լիվերփուլի խաղցողը անգամ մը եւս չյաջողեցաւ ցնցել նոյն դարպասը՝ գնդակը ցողին դպնալուն պատճառով: Լիխթնշթայնի մէկ մարզիկին կարմիր քարտ ստանալէն երկու վայրկեան ետք, Տիգրան Բարսեղեան նշանակեց հայրենի կազմին յաղթանակին կոլը (էսիսթը` դարձեալ Օզպիլիսի):Այս յաղթանակը Հայաստանի համար եղաւ 2018-ի առաջին յաղթանակը` երեք հաւասարութիւններէ եւ մէկ պարտութենէ ետք: Մրցումին ներկայ էր նաեւ Հայաստանի վարչապետը Նիկոլ Փաշինեան: